# Campionat del món d'escacs de 1987

El Campionat del món d'escacs de 1987 es va disputar entre Anatoli Kàrpov i Garri Kaspàrov a Sevilla entre el 12 d'octubre i el 19 de desembre de 1987, i acabà en empat a 12, de manera que en Kaspàrov va retenir el títol.
Fou el quart campionat mundial consecutiu (després del Campionat del món de 1984, el Campionat del món de 1985, i el Campionat del món de 1986) disputat entre Kàrpov i Kaspàrov.

## Fase de classificació

Durant el 1985 es van jugar tres Interzonals, tots amb la fórmula round robin: un a Biel/Bienne, a Suïssa (18 jugadors, guanyat per Rafael Vaganian), un segon a Taxco, a Mèxic (16 jugadors, guanyat per Jan Timman), i un tercer a Tunísia (17 jugadors després de la retirada de Slim Bouaziz, guanyat per Artur Iussúpov). Cadascun d'aquests torneigs va classificar quatre jugadors:
* Biel/Bienne: Rafael Vaganian, Yasser Seirawan, Andrei Sokolov, Nigel Short;
* Taxco: Jan Timman, Jesus Nogueiras, Mikhaïl Tal, Kevin Spraggett;
* Tunísia: Artur Iussúpov, Aleksandr Beliavski, Lajos Portisch, Aleksandr Txernín.
Posterioriorment es disputà, a Montpeller, un torneig de setze jugadors, també sota la fórmula del round robin, al qual hi van participar els dotze jugadors classificats des dels interzonales, més Víktor Kortxnoi Vassili Smislov i Zoltán Ribli (que eren els tres finalistes de l'últim cicle de Candidats) i Borís Spasski (triat per la Federació Francesa, organitzadora del torneig). Els quatre primers en aquest torneig es classificaven per als matxs eliminatoris, i el vencedor de les eliminatòries s'enfrontaria a la final contra Anatoli Kàrpov per tal de determinar l'aspirant a disputar el títol contra en Kaspàrov, ja que així s'havia establert a les condicions del Campionat del món de 1986.
    Torneig de Montpellier #Jugador12345678910111213141516Total 1  Artur Iussúpov -01½½1½½½½½½½11½9 2  Rafael Vaganian 1-½0½0½½½½½11½119 3  Andrei Sokolov 0½-½½0½1½½½111½19 4  Jan Timman ½1½-½1½½½110½½½08,5 5  Mikhaïl Tal ½½½½-½½½10½½11½½8,5 6  Borís Spasski 0110½-½½½1½½½½108 7  Aleksandr Beliavski  ½½½½½½-0½½1½½½½18 8  Vassili Smislov ½½0½½½1-½½½½½½017,5 9  Aleksandr Txernín ½½½½0½½½-½½½½½½17,5 10  Yasser Seirawan ½½½010½½½-1½0½½½7 11  Nigel Short ½½½0½½0½½0-1½1½½7 12  Lajos Portisch ½001½½½½½½0-10½17 13  Víktor Kortxnoi ½00½0½½½½1½0-½1½6,5 14  Zoltan Ribli 0½0½0½½½½½01½-1½6,5 15  Jesús Nogueiras 00½½½0½1½½½½00-16 16  Kevin Spraggett ½001½1000½½0½½0-5
| Semifinals | Semifinals | Final | Final |
| Rafael Vaganian | 2 |
| Andrei Sokolov | 6 |
| | | Andrei Sokolov | 7½ |
| | | Artur Iussúpov | 3½ |
| Artur Iussúpov | 6 |
| Jan Timman | 3 | |
La final de candidats la va guanyar en Kàrpov per 7½ a 3½.

## Matx final

El matx final es va jugar a Sevilla, al millor de 24 partides, arbitrat per Geurt Gijssen. En cas d'empat 12-12, en Kaspàrov retindria el seu títol.
Abans de disputar-se la 24a i darrera partida, en Kaspàrov perdia per 12-11, però a la partida 24, en Kaspàrov va ressorgir usant l'obertura anglesa per guanyar la partida, empatar el matx, i retenir el títol.
    Final del Campionat del món d'escacs de 1987 123456789101112131415161718192021222324Punts Garri Kaspàrov (Unió Soviètica) ½0½10½½1½½1½½½½0½½½½½½0112 Anatoli Kàrpov (Unió Soviètica) ½1½01½½0½½0½½½½1½½½½½½1012

## Bibliografia

* Kaspàrov, Garri. Modern Chess: Part 3, Kasparov vs Karpov 1986-1987. Everyman Chess, 2009. ISBN 978-1-85744-625-8.

## Notes i referències

* ↑ Després d'un empat amb Tal, Timman va quedar per davant en el desempat degut al seu major nombre de victòries durant el torneig.

## Enllaços externs

* «1987 World Chess Championship» (en anglès). Internet Archive record of Graeme Cree's Chess Pages. Arxivat de l'original el 2006-07-04. [Consulta: 3 agost 2011].